text: Esbjerg bankede Sønderjyske
  03 januar 2013 kl. 07.36
  Bund slog top i ishockeyligaen: Esbjerg bankede Sønderjyske.
  Alle tophold blev slået i onsdagens kampe i AL-Bank Ligaen.
  Herning, Frederikshavn og Sønderjyske tabte.
  Esbjerg - næstsidst i ligaen - leverede en overraskelse, da vestjyderne slog rækkens nummer fire fra Sønderjyske med 5-4.
  Der var voldsom tænding på begge hold lige fra starten, og kort ind i første periode resulterede det i et masseslagsmål. Fire spillere blev sendt i bad i utide.
  De danske ishockeymestre fra Herning Blue Fox tabte på hjemmebane 2-4 til Odense Bulldogs.
  AL-Bank Ligaens tophold fra Frederikshavn White Hawks tabte 5-2 til Herlev Eagles fra bunden af rækken.
  Sønderjyske har forstærket sig med topscoreren fra Copenhagen Hockey, Nikolaj Rosenthal. Kontrakten gælder for resten af sæsonen.
  Sønderjyske forventer, at Nikolaj Rosenthal debuterer for Sønderjyske i pokalkampen på udebane mod Blue Fox Herning i morgen.
  